***«Балаға өз бетімен зерттеуге мүмкіндік туғызған сайын одан әрі жақсы оқи түседі»***

***Питер Клайн***

 Жаһандық ғаламданудың кеңеюі, ақпараттық технологиялардың өріс алуына, білім беру нәтижесіне халықаралық талаптардың күшеюіне байланысты Елбасы Н.Ә.Назарбаев «Ұлтымыздың әлеуметін оятуға және оны жүзеге асыруға жағдай жасайтын интеллектуалды төңкеріс қажет» деп барлық білім беру жүйесінің қарқынды дамуына, ертеңгі болашағына тұғыр боларлық міндет жүктеген.

Қазақстан Республикасының «Білім туралы» Заңында білім беру саласындағы мемлекеттік саясаттың негізгі принциптері қатарында білім беру жүйесін дамытудың басымдығы; әрбір адамның зияткерлік дамуы, психикалық-физиологиялық және жеке ерекшеліктері ескеріле отырып, халықтың барлық деңгейдегі білімге қолжетімділігі; жеке адамның білімдарлығын ынталандыру және дарындылығын дамыту көрсетіледі.

Қазіргі таңда Қазақстан Республикасында білім берудің мемлекеттік стандартына сәйкес мектептегі оқыту мен тәрбиелеу маңызы түбегейлі өзгеріп, бірінші кезекте бұрынғыдай оқушының пәндік білім, білік және дағдылардың белгілі бір жиынтығымен қаруландыру емес, оқушының оқу әрекетін дұрыс және тиімді ұйымдастыру негізінде жеке бас тұлғасын қалыптастыру мақсаты қойылып отыр

Бұдан бүгінгі күні білім берудің басты мақсаты оқушыларды біліммен қаруландыру емес, оларда жалпы оқу біліктілігі мен дағды, құзіреттіліктерді қалыптастыру, басты міндеті оқушы тұлғасының жан-жақты, үйлесімді дамуы үшін жағдай туғызу деген түйін шығара аламыз. Ол үшін әрбір баланың қандай да бір өзіне тән қабілетін ашу және дамыта түсу керек. Барлық баланың табиғатынан зерттеуші болуға, оқуға және өзін-өзі жүзеге асыруға ұмтылысы жоғары болғандықтан, бала қабілетін ашу және дамыту құралдарының бірі, біздің ойымызша, зерттеушілік әрекет болып табылады.

Қазақстан ғалымдарының «Оқушылардың ғылыми-зерттеу жұмыстарын ұйымдастыру» еңбегінде жеке тұлғаны дамытып қалыптастыру үшін олардың өзгермелі әрекеттерін айналадағы нақты құбылыстар мен таныс объектілерді зерттеумен байланыстырудың маңызы зор деп көрсеткен.

 Дарынды балаларды оқытуда зерттеу әдісін қолдану қажеттілігі олардың табиғи қызығушылығының жоғарылығымен, қоршаған ортасына деген құштарлығының басымдығымен түсіндіріледі деген. Оқушының өзіндік зерттеу әрекеті оның өзіндік талабын қанағаттандыруға ықпал етеді. Оқушылар қоршаған ортамен таныса отырып, өзіндік зерттеу әрекетінің көмегімен жаңа білімді өзі игереді.

 Сабақтарда зерттеушілік әрекетті ұйымдастыру бойынша жұмыс жүйесіне: оқу сабақтарында (стандартты емес тапсырамаларды шешу мен зерттеушілік әрекетті белсендендіруге мүмкіндік беретін проблемалық жағдаяттарды жасау, білімді өзектендіру мен жорамалды құрастыру үшін күрделі сұрақтарды іздеу мен шешуде оқушылардың танымдық әрекеттерін белсендендіру;  экспериментті моделдеу, тәжірибе өткізу, бақылау, талқылаулар, шығармашылық жұмыстар, ойындарды қолдану); сыныптан тыс іс-әрекет (зерттеушілік және шығармашыл жобалар, олимпиадалар, конференциялар, пәндер бойынша КТК, байқауларды ұйымдастыру және өткізу). Зерттеушілік іс-әрекет деп алдын ала шешімі белгісіз шығармашыл, зерттеушілік тапсырманың оқушылардың жауабын іздеу әрекеттері түсіндіріледі. Яғни, оқушылардың жұмыстары олардың өздеріне білімді меңгеру қызықты етіп ұйымдастырылуы керек. Бірақ көпшілігінде оқытушыда осы қиындық туғызады.

Танымдық іс-әрекеттің өзбеттілігін анықтау негізіне келесі критерийлерді жатқызуға болады:

1. Оқушылардың тек білімді меңгеруі емес, сонымен қатар метабілімді меңгеруі, яғни білім туралы білімді– оқу материалының меңгеру тәсілдері мен құралдары туралы, жаңа білімді «ашу», әртүрлі белгі формаларда берілген ақпараттарды өңдеу;

2. Оқуда материалмен жұмыстану тәсілдерін меңгеру және өз тәжірибесінде жинақталған нәтижелері ұсынылған оқушының өзбетімен қалыптасқан оқу жұмысының әдістері;

3. Оқылып жатқан объектінің тұтас бейнесін құру білігі мен оның мазмұнын әртүрлі белгі формаларда жеткізе білуі.

Оқытуда зерттеушілік тұрғыны қолдану оқушының өзбетімен танымдық әрекетті жүргізу тәжірибесінің қалыптасуына ықпал етеді, ал  ол тұлғаның өзбеттілік танымының басты атрибуты болып табылады. Танымдық өзбеттілікті дамытудың тиімді тәсілі оқушының жұмысын арнайы ұйымдастыру болып табылады, оған кіреді: оқушының жаңа жағдаятқа білімін ауыстыру және әрекеттер тәсілдер білігін,  зерттеушілік білігі мен дағдысын қалыптастыру мақсатында оқу сабақтарын өткізуде дәстүрлі емес формаларды қолдану; оқушылардың әртүрлі танымдық өзбеттілікке, соның ішінде зерттеушілік әрекетке сатылы, бірізді және кешенді енуі. Осылайша оқыту үдерісін ұйымдастыру оқушылардың танымдық белсенділігінің дамуына ықпал етеді, ол өз кезегінде пәнге қызығушылығын арттырады.  Элберд Хабберд : «Баланы оқыту мақсаты оны мұғалімнің көмегінсіз дамуға қабілетті ету»- деп жазды. Оқытудағы зерттеушілік тұрғы осы мақсатты жүзеге асыруға толығымен мүмкіндік береді деп есептейміз.

Оқушының зерттеушілік әрекеті танымдық белсенділікті арттыру, креативтілікті дамыту және белгілі бір тұлғалық қасиеттердің, соның ішінде ұжымда жұмыс жасау білігі, жауапкершілікті өзіне алу білігі, өз әрекеттерін талдау біліктерінің қалыптасуы болып табылады.  Оқытуға зерттеушілік тұрғы ойлау біліктері мен дағдыларды дамуына мүмкіндік береді, жалпы оқу біліктері мен дағдыларын қалыптастырады, арнайы зерттеу біліктері мен дағдыларын әзірлеуге көмектеседі. А. И. Савенковтың пікірінше, жалпы зерттеушілік біліктер мен дағдылар келесілер деп түсіндіріледі: мәселе көре білу, сұрақтарды құрастыру техникасын қолдана білу, зерттеушілік жорамалды  тұжырымдау, түсініктерге анықтама беру, классификациялау біліктері, бақылау, эксперимент өткізу, қорытынды шығару  білігі мен дағдысы, мәтінмен жұмыс жасау білігі мен дағдысы, конспектілеу дағдысы, өз идеяларын дәлелдеу және қорғау біліктері. Ұсынылған тізімнің толық болмауы әбден мүмкін. Бірақ, оның негізгі ұстанымдары сипатталатын құбылыстың болмысын ашады, ал мүмкін толықтырулар тек жеке сипатта болады.

Зерттеушілік іс-әрекетке бейім оқушының төмендегідей сипаттамаларына көңіл бөліну керек:

- жұмысты орындауға деген жоғары деңгейдегі талпыныс;

- жаңа біліммен және білікпен қарулануға деген белсенді ұмтылыс;

- алынған ақпаратты талдауға, жинақтауға, қорытындылауға және өз қызметінде пайдалана отырып нәтиже шығаруға деген қабілеттілік;

- өз көзқарасын басқаның пікірімен сәйкес келмесе де дәлелдеуге талпыну;

- белгілі бір қызмет түрінде басқа балалармен сайысуға деген ұмтылыс.

Бұдан шығатын қорытынды зерттеушілік іс-әрекет тек ақпарат іздеу, өңдеуден ғана емес, оны қорытындылап, өз ойын түйіп, нәтиже алу және оны өз ортасынада қорғай білу.  Жоғарыда келтірілген ойлар білім беру ұйымында оқыту үдерісінде зерттеушілік әрекетті жүзеге асыру үдерісі барысында өз бетімен белсенді ізденістің әртүрлі деңгейі және оқушылар үшін қолжетімді зерттеу әдістерін қолдану арқылы оқушылардың танымдық белсенділіктері пен оқуға ынтасы артады.

 Қазіргі кезде оқушылардан жиі байқайтын жағдай:

* әрдайым алған білімдерін практикада қолдана алмайды;
* таныс емес жағдай негізінде логикалық сұрақтарды шешуде қиындықтарға кездеседі;
* пәнаралық байланыс қолданылған тапсырмаларды орындай алмайды.

Жүсіпбек Аймауытов “Баланың ынтасын арттыру үшін оқылатын нәрседен бір жаңалық болуы керек”,- деп баса көрсеткен болатын**.**

Олай болса, аталған мақсатқа жетудің міндеттеріне тоқтала кетейік:

1) оқушылардың теориялық білімдерін шыңдау

2) оқушылардың жеке дара ерекшеліктерін ескеру

3) шығармашыл тұлға қалыптастыру.

Оқушылардың танымдық қызығушылықтарын дамытуға арналған зерттеулердің нәтижелері оқушылардың танымдық қызығушылығының көрсеткіштері ретінде төменде берілген:

* таным үрдісіндегі белсенділігі, білімге қызығушылығы;
* өздігінен ізденушілік әрекет жасауға ынтасы;
* оқу-танымдық қызметтегі негізгі түйінді анықтау білігі;
* игерілген білімді тасымалдай білуі;
* өз іс- әрекетін бақылауы, бағалауы;

Оқушылардың танымдық қызығушылығының ең жоғары деңгейі танымдық міндеттерді өздігінен шешуге ұтымды жолдарды қолдана білуімен, жаңаны білуге деген қызығушылығының жоғары болуымен және өз іс- әрекетін бақылап, бағалай білумен сипатталады.Орта деңгейде оқушы танымдық іс-әрекет деңгейін өздігінен орындауды оқытушының көмегін қажет етуімен сипатталады, төменгі деңгейде оқушы тапсырманы қайталаумен шектеліп, оқытушының көмегімен орындалады.

* Маған айтшы – мен ұмытып қаламын;
* маған көрсетші – менің есімде қалады;
* өзіме істетші –мен сонда түсінемін

Уильям Глассер зерттеулері бойынша оқушы:

* 10% оқығанынан,
* 20% естігенінен,
* 30% көргенінен,
* 50% көріп, естігенінен,
* 70% басқалармен бірге талқылағанынан,
* 80% өзі сезінгенінен,
* 95% басқа біреуге үйреткенінен қабылдайды екен.

Оқушылардың көпшілігі естігенінің 5 % - ын және  көргенінің  20 % - ын есте сақтайтыны белгілі. Аудио және видео ақпаратты бір мезгілде қолдану есте сақтауды 40-50 % дейін арттырады. Оқушы қабылдау түрлерімен бір мезгілде жұмыс жасаса, қабылдау күшейеді.

 Мектептегі ізденіс жұмысының және оқушының ойлау қабілеттінің даму жолдарының алғы шарттарының бірі – баланың пәнге деген қызығушылығын анықтау, тәрбиелеу, жетілдіру, бойындағы ерекше қасиеттерін көрсетуге, дамытуға мүмкіндік көрсету. Осы қағиданың негізінде ерекше қабілеті бар балалар ізденіс жұмыстарына белсенді қатысып тартылады.

Іздену жұмыстары арқылы оқушының ойлау қабілетін анықтап және олардың жетілуіне тиімді жағдай жасау. Балалардың ізденіс жұмысқа бейімделуі – терең білімнің негізі болып ғана емес, оқушының ойлау қабілетінің даму кепілі болып табылады.

Оқушының ізденушілік қасиетін қалыптастыру оқытудың түрлі формалары мен әдістері арқылы жүзеге асырылады. Солардың ішіндегі ең тиімдісі **(ізденушілік**) – оқушының ғылыми қоғамын ұйымдастыру. Биік танымдық қабілет, тұрмыс-тіршіліктің сырын ұғуға талпыныс баланың ерте жасынан туындайды екен. Сондықтан ізденушілікке баулу бастауыш сыныптан басталуы керек. Ендеше мектепте оқушыны ізденіс жұмысына қатыстыра отырып ғылыми мен техниканың жетістігіне сәйкес армандарына жетуге, өз жолдарын дәл табуға ғылымға жетелеу арқылы өздерінің қабілеттін ашуларын көмектесуіміз қажет. Оған қол жеткізетін тиімді ізденіс жұмыс түрінің бірі – оқушылардың ғылыми қоғамын ұйымдастыру.

Зерттеушілік процесс барысында оқушылар белгілі фактілер мен құбылыстарға берілетін түсініктемелер мен дәлелдеулерді өз бетінше іздестіріп, түсінуіне тура келеді.Ол – тапсырманы орындауда рухани қанағаттануы мен эстетикалық ләззат алуы және зерттеу мақсатына жету мүмкіншілігіне сенімді болуы.Оқушыларды физикалық зерттеу әдісіне үйрету, оларға зерттеушілік дағдыларын қалыптастыру арқылы физикалық танымдық қабілетін дамытуға мүмкіндік тудырады.

8 сыныпта «Қазақ әдебиеті» пәні сабағында Шәкәрімнің «Еңлік-Кебек» дастанын оқу барысында деңгейлік тапсырма алдым. Деңгей бойынша оқушыларды топтастырып, 1-ші топ «Қыз Жібек» жыры мен «Еңлік -Кебек» дастанын салыстыра отырып талдау жұмысын жүргізу; 2-ші топ шығу тарихы мен шығармалардың таралу аймағын зерттеу; 3-ші топ ел, жер, су атауларын георгафиялық картадан анықтау; 4-ші топ-ұқсас шығармаларды анықтау, ұқсастығы мен айырмашылығын салыстыра зерттеу жұмысын жүргізу тапырмалары алдын ала беріліп, сабақ үрдісінде зерттеу жұмыстарымен өзге топ мүшелерімен бөлісу жұмыстары жүргізілді. Мұғалімнің айтқанын ғана емес, өзінің сыныптасы айтқаны, өзі айтқаны бала есінде тез әрі ұзақ сақталады. Осындай жұмыстар арқылы бала бір пәндеге білімді келесі пәндермен байланыстыра алу дағдысы қалыптасады. Және де өзі ат салысқан тапсырма арқылы пәнге деген қызығушылығы арта түседі.

 Ал мұғалім үшін тиімді жақтары:
1) сыныптағы барлық оқушы жұмыспен қамтамасыз етіледі. Оқушы белсендігін оянады.
2) Оқушы өз білімінің деңгейіне жұмыс істеу қабілеті артады
3) Оқушының өз бетімен жұмыс істеу тиянақтылыққа, ұстамдылыққа тәрбиелеп, жауапкершілігі артады.

Осы әрекеттерді ұйымдастыру нәтижесінде:

* Оқушылар зерттеу жұмыстары нәтижесінде алған білімдерін практикада қолдануға үйренеді;
* Оқу-зерттеу әрекеттерін ұйымдастыру негізінде оқушылардың ғылыми сауаттылық деңгейі көтеріледі;
* Оқушының дүниетанымы кеңейеді, зерттеушілік, ізденушілік қасиеттері қалыптасады.

Елдің ертеңі білімнің тереңдігі мен өлшенеді демекші.Үздіксіз өзгеріп тұрған әлем адамнан да қабілет пен қажеттіліктерді үздіксіз дамытуды талап етеді.Сондықтан білім беру саласының басты мақсаты оқушыларды өзгермелі өмірде қорықпай, еркін өмір сүруге, білім мен білігіне сай келетін бағдар таңдап алатындай дәрежеге, өз бетінше жұмыс істеу дағдыларын қалыптастыруға, аналитикалық ойлау қабілеттерін дамыту және олардың шынайы өмірде дара тұлға етіп қалыптасуына ықпал ету.

«Шәкірт – нығырлай беретін ыдыс емес, керісінше тұтандыруды талап ететін шырақ» демекші оқушылардың жеке шығармашылық мүмкіндіктерін дамыту және оларды шынайы өмірдегі дара тұлға етіп дайындау мектептің басты мақсаттарының бірі.